Günther Meergans

Günther Meergans (født 27. oktober 1915, død 22. mars 2011) er var en tysk skiløper. Han kom fra Brückenberg i Krummhübel (nå Karpacz) i Schlesien, men konkurrerte for Hirschberg (nå Jelenia Góra).

Meergans ble tysk mester i kombinert i 1937, 1938, 1949 og 1950, og på langrennsstafett i 1949 og 1950. I VM i Lahtis 1938 ble han nummer 44 i kombinert og 153 på 18 km langrenn, i Zakopane 1939 fikk han 5.-plass i kombinert, 16.-plass i spesielt hopp og 44.-plass på 18 km langrenn. Han var på det tyske laget som tok sølvmedalje i militært patruljeløp som ble arrangert i forbindelse med (det senere annullerte) ski-VM i Cortina d'Ampezzo i 1941.

Günther Meergans var offiser i hæren under 2. verdenskrig. Som hauptmann (kaptein) i Skijeger-regiment 1 ble han tildelt Det tyske kors i gull i 1944. Senere avanserte han til major og bataljonskommandør.

Etter krigen bosatte Meergans seg i München. Han utvandret til USA, men flyttet som 65-åring tilbake til Europa igjen og slo seg ned i Tirol. Han ga ut to selvbiografiske bøker: Viermal deutscher Skimeister i 1950 og Ein Leben voller Einsatz i 1998.

Bibliografi 
 Viermal deutscher Skimeister (1950)
 Ein Leben voller Einsatz (1998)

Referanser

Eksterne lenker 
 

Personer fra Jelenia Góra fylke
Tyske kombinertløpere
Tyske langrennsløpere
Tyske skihoppere
Deltakere i militært patruljeløp
Tyskere fra andre verdenskrig
Personer tilknyttet det tredje rike
Tyske arméoffiserer
Tysk militærpersonell (Hæren i Wehrmacht)